9. การจัดการ

9.1 โครงสร้างองค์กรในปัจจุบัน

2.  โครงสร้างการจัดการ

โครงสร้างกรรมการบริษัทฯประกอบด้วยคณะกรรมการจำนวน 2 ชุด ได้แก่ คณะกรรมการบริษัทฯ
และคณะกรรมการตรวจสอบ ดังรายละเอียดต่อไปนี้

9.2.1 คณะกรรมการบริษัทฯ

ณ วันที่ 31 ธันวาคม 2554 คณะกรรมการบริษัทฯ ประกอบด้วยกรรมการจำนวน 9 ท่าน
รายชื่อคณะกรรมการบริษัทฯมีดังนี้

1. คณะกรรมการบริษัทฯ ปัจจุบันมี 9 ท่าน ทั้งนี้รายชื่อคณะกรรมการบริษัทฯ มีดังนี้

  --------------------------------- --------------------------------------------------
  1.1 นายประยุทธ มหากิจศิริ             ประธานกรรมการ

  1.2 นายโฮ ซอก ซง                  กรรมการผู้อำนวยการใหญ่

  1.3 นายเฉลิมชัย มหากิจศิริ             กรรมการ

  1.4 นายยอง ฮวาน ฮาน               กรรมการ

  1.5 นายเจย์ ฮอง จุง                 กรรมการอิสระและประธานกรรมการตรวจสอบตรวจสอบตรวจสอบ

  1.6 นายจง คุก อัน                   กรรมการอิสระ และกรรมการตรวจสอบ

  1.7 นางอภิรดี ตันตราภรณ์              กรรมการอิสระ และกรรมการตรวจสอบ

  1.8 นายยอง ซี ซุง                   กรรมการ

  1.9 นายฮิโตชิ อิโต                   กรรมการ
  --------------------------------- --------------------------------------------------

กรรมการผู้มีอำนาจลงนามแทนบริษัทฯ

กรรมการผู้มีอำนาจลงนามผูกพันบริษัทฯคือ นายโฮ ซอก ซง และนายยอง ฮวาน ฮาน
ลงลายมือชื่อร่วมกัน และประทับตราสำคัญของบริษัท

หมายเหตุ กรรมการผู้มีอำนาจลงนาม มีผลตั้งแต่วันที่ 21 กันยายน 2554 เป็นต้นไป

ขอบเขตอำนาจหน้าที่ของคณะกรรมการบริษัทฯ

คณะกรรมการบริษัทฯมีอำนาจและหน้าที่จัดการบริษัทฯให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติที่ประชุมผู้ถือหุ้นที่ชอบด้วยกฎหมาย ด้วยความสุจริต
และระมัดระวังรักษาผลประโยชน์ของบริษัทฯ รวมทั้งกำหนดเป้าหมาย แนวทาง นโยบาย
แผนงานและงบประมาณของบริษัทฯ ควบคุมกำกับดูแลการบริหาร
และการจัดการของคณะกรรมการบริหารให้เป็นไปตามนโยบายที่ได้รับมอบหมาย
เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น การเพิ่มทุน การลดทุน
การออกหุ้นกู้ การขายหรือโอนกิจการของบริษัทฯทั้งหมดหรือบางส่วนที่สำคัญให้แก่บุคคลอื่น
หรือการซื้อหรือรับโอนกิจการของบริษัทฯอื่นมาเป็นของบริษัทฯ
การแก้ไขหนังสือบริคณห์สนธิหรือข้อบังคับ รวมถึงการทำรายการเกี่ยวโยงกัน
และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่นๆ กำหนด เป็นต้น ทั้งนี้
คณะกรรมการอาจมอบหมายให้กรรมการคนหนึ่งหรือหลายคน
หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้

9.2.2 คณะกรรมการตรวจสอบ

ณ วันที่ 31 ธันวาคม 2554 คณะกรรมการตรวจสอบ ประกอบด้วยกรรมการตรวจสอบ

จำนวน 3 ท่าน ดังนี้

+---------------------------------+------------------------------------+
| รายชื่อ                           | ตำแหน่ง                             |
+---------------------------------+------------------------------------+
| 1. นายเจย์ ฮอง จุง                | ประธานกรรมการตรวจสอบ               |
+---------------------------------+------------------------------------+
| 2. นายจง คุก อัน                  | กรรมการตรวจสอบ                     |
|                                 |                                    |
| 115                             |                                    |
+---------------------------------+------------------------------------+
| 3. นางอภิรดี ตันตราภรณ์             | กรรมการตรวจสอบ                     |
+---------------------------------+------------------------------------+
|                                 |                                    |
+---------------------------------+------------------------------------+

ขอบเขตอำนาจหน้าที่และความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    รวมถึงพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบการแต่งตั้ง /โยกย้าย/ เลิกจ้างหัวหน้าหน่วยงานตรวจสอบภายใน

3.  สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์แห่งประเทศไทย
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    พิจารณาความเป็นอิสระของผู้สอบบัญชี โดยจัดประชุมร่วมกับผู้สอบบัญชี
    โดยไม่มีฝ่ายจัดการอย่างน้อยปีละ 1 ครั้ง

5.  พิจารณารายการเกี่ยวโยง
    หรือรายการที่อาจมีความขัดแย้งทางผลประโยชน์ให้เป็นไปตามกฎระเบียบที่เกี่ยวข้อง

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงาน
    ดังกล่าวต้องกำหนดให้มีความเห็นในประเด็นสำคัญตามที่ตลาดหลักทรัพย์แห่งประเทศไทยกำหนด
    และลงนามโดยประธานคณะกรรมการการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบของคณะกรรมการตรวจสอบ

    3.  คณะผู้บริหาร

ณ วันที่ 31 ธันวาคม 2554 บริษัทฯมีผู้บริหาร จำนวน 8 คน ดังนี้

  -------------------------------- --------------------------------------
  รายชื่อ                            ตำแหน่ง

  1. นายโฮ ซอก ซง                  กรรมการผู้อำนวยการใหญ่

  2. นายยอง ฮวาน ฮาน               ประธานเจ้าหน้าที่ฝ่ายการเงิน

  3. นายชุง ฮวัน จอง                 ผู้อำนวยการส่วนการตลาด

  4. นายซึง ยง ฮัน                   ผู้อำนวยการส่วนการผลิต

  5. นายซึง กี ลี                     ผู้อำนวยการฝ่ายจัดซื้อ

  6. นายนันทจิตร ถาวรบุตร             ผู้อำนวยการฝ่ายกิจการภายนอก

  7. นายบุญมี วรพัฒนพงศ์               รองผู้อำนวยการฝ่ายสารสนเทศ

                                   
  -------------------------------- --------------------------------------

  อำนาจหน้าที่ของกรรมการผู้อำนวยการใหญ่

คณะกรรมการของบริษัทฯได้มีการมอบหมายอำนาจหน้าที่ของคณะกรรมการให้แก่กรรมการผู้อำนวยการใหญ่ของบริษัทฯ
เพื่อดำเนินการบริหารกิจการของบริษัทฯตามที่คณะกรรมการมอบหมายและดำเนินการบริหารบริษัทฯให้เป็นไปตามข้อบังคับของบริษัทฯและเพื่อประโยชน์อันสูงสุดของบริษัทฯและผู้ถือหุ้น

กรรมการผู้อำนวยการใหญ่เป็นผู้มีอำนาจเต็มในการบริหารกิจการโดยกรรมการผู้อำนวยการใหญ่รายงานผลการบริหารกิจการต่อคณะกรรมการบริษัทฯ

ทั้งนี้ กรรมการผู้อำนวยการใหญ่จะไม่มีอำนาจในการดำเนินกิจการอันใดตามระเบียบดังกล่าว
หากกรรมการผู้อำนวยการใหญ่และ/หรือ “บุคคลที่อาจมีความขัดแย้ง”
ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์ ที่ 12/2543 เรื่อง
การขออนุญาตและการอนุญาตในการเสนอหุ้นที่ออกใหม่ ลงวันที่ 22 มีนาคม 2543
(ฉบับแก้ไขเพิ่มเติม) อาจมีส่วนได้เสียเป็นพิเศษหรือมีความขัดแย้งทางผลประโยชน์
ถ้าหากกรรมการผู้อำนวยการใหญ่ใช้อำนาจตามที่ได้รับมอบหมายดังกล่าวข้างต้น อย่างไรก็ดี
ข้อยกเว้นนี้จะไม่นำมาใช้บังคับหากกรรมการผู้อำนวยการใหญ่
เข้าทำรายการอันเป็นธุรกิจตามปกติของ
บริษัทฯ (normal course of business)

9.2.4 กรรมการสรรหา

แม้ว่าบริษัทฯจะไม่มีคณะกรรมการสรรหาเพื่อคัดเลือกบุคคลที่จะแต่งตั้งเป็นกรรมการ แต่
บริษัทฯมีนโยบายที่จะสรรหาและพิจารณาคัดเลือกบุคคลที่มีความเหมาะสมจะมาดำรงตำแหน่งกรรมการโดยพิจารณาจากปัจจัยหลายประการ
เช่น ความรู้ ความสามารถ และประสบการณ์ที่เกี่ยวข้องกับธุรกิจ
หรือสามารถเอื้อประโยชน์ให้กับธุรกิจของบริษัทฯในอนาคต เป็นต้น
เพื่อนำเสนอต่อคณะกรรมการบริษัทฯและที่ประชุมผู้ถือหุ้นต่อไป
โดยบริษัทฯได้กำหนดหลักเกณฑ์ในการแต่งตั้งและถอดถอนกรรมการดังนี้

1.  คณะกรรมการบริษัทฯประกอบด้วยกรรมการอย่างน้อย 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร

2.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสาม
    หากจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทฯนั้น
    ให้จับฉลากกันว่าผู้ใดจะออก ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    โดยกรรมการซึ่งพ้นจากตำแหน่งแล้วอาจได้รับเลือกตั้งใหม่ได้

3.  ที่ประชุมผู้ถือหุ้นเป็นผู้เลือกตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

3.1 ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

3.2 ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 3.1
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.3 บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
เกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

4. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลคนหนึ่ง ซึ่งมีคุณสมบัติและไม่มีลักษณะต้องห้าม ตามข้อ 17.
แห่งข้อบังคับของบริษัทฯ (กรรมการต้องเป็นบุคคลธรรมดา จะเป็นผู้ถือหุ้นของบริษัทฯหรือไม่ก็ได้
และ (1) บรรลุนิติภาวะ (2) ไม่เป็นบุคคลล้มละลาย คนไร้ความสามารถ
หรือคนเสมือนไร้ความสามารถ (3) ไม่เคยรับโทษจำคุก
โดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้กระทำโดยทุจริต (4) ไม่เคยถูกลงโทษ
ไล่ออกหรือปลดออกจากราชการ หรือองค์การหรือหน่วยงานของรัฐ ฐานทุจริตต่อหน้าที่)
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่า 2 เดือน บุคคลซึ่งเข้าเป็นกรรมการแทนตามวรรคหนึ่ง
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน
มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่

5. ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่า 3 ใน 4
ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

2.  ค่าตอบแทนผู้บริหาร

  ค่าตอบแทนที่เป็นตัวเงิน

1. ค่าตอบแทนรวมคณะกรรมการบริษัทฯ

1.  กรรมการบริษัทฯได้รับเบี้ยประชุมเดือนละ 25,000 บาท ต่อท่าน

2.  ในปี 2554 กรรมการบริษัทฯ ทั้งหมดได้ค่าตอบแทนในรูปเบี้ยประชุมจำนวนรวมกัน 3.60
    ล้านบาท

3.  กรรมการบริษัทฯ ทั้งหมดได้รับเงินโบนัสในปี 2554 จำนวนรวมกัน 2.91 ล้านบาท

2. ค่าตอบแทนผู้บริหาร

หน่วย : บาท

  ------------------ ------------ --------------- ------------- -------------
  ค่าตอบแทน           ปีบัญชี 2553                    ปีบัญชี 2554     
                     สิ้นสุด 31                      สิ้นสุด 31       
                     ธันวาคม2553                   ธันวาคม2554    

                     จำนวนราย     ค่าตอบแทนรวม     จำนวนราย      ค่าตอบแทนรวม

  เงินเดือนรวม         13           63,453,956      18            59,799,326

  โบนัสรวม            10           8,570,018       6             29,306,844

  กองทุนสำรองเลี้ยงชีพ   7            1,794,887       7             1,789,020

  อื่นๆ                8            6,271,716       15            7,774,253

  รวม                             80,090,577                    98,669,443
  ------------------ ------------ --------------- ------------- -------------

ค่าตอบแทนอื่น

  -ไม่มี-

3.  การกำกับดูแลกิจการ

เพื่อความโปร่งใสและประโยชน์ในการดำเนินธุรกิจ
บริษัทฯได้ให้ความสำคัญต่อการกำกับดูแลกิจการที่ดี โดยมีแนวทางปฏิบัติดังต่อไปนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทฯตระหนักถึงความสำคัญและจำเป็นของการกำกับดูแลกิจการที่ดี
  และกำหนดแนวนโยบายเกี่ยวกับการกำกับดูแลกิจการ ดังนี้

1.  ให้ความเป็นธรรมต่อผู้ถือหุ้นและปฏิบัติต่อผู้ถือหุ้นอย่างเท่าเทียมกัน

2.  จัดโครงสร้างคณะกรรมการแบ่งตามหน้าที่ ความรับผิดชอบ
    โดยนอกจากคณะกรรมการบริษัทฯแล้ว อาจมีการแต่งตั้งคณะกรรมการคณะอื่นได้ นอกจากนี้
    ให้มีการกำหนดบทบาท หน้าที่ และความรับผิดชอบของคณะกรรมการแต่ละคณะอย่างชัดเจน

3.  ดำเนินธุรกิจด้วยความโปร่งใส
    และให้ความสำคัญต่อการเปิดเผยข้อมูลอย่างชัดเจนและเพียงพอในเวลาที่เหมาะสม

4.  ดำเนินธุรกิจด้วยความระมัดระวัง โดยเฉพาะอย่างยิ่งในด้านความเสี่ยง ให้มีการประเมิน
    วางกลยุทธ์แก้ไข และติดตามการบริหารความเสี่ยงอย่างเหมาะสมและสม่ำเสมอ

5.  สร้างสำนึกในการปฏิบัติงานอย่างมีจริยธรรมและถูกต้องชอบธรรมให้แก่ผู้บริหารและพนักงาน

    1.  ผู้ถือหุ้น: สิทธิและความเท่าเทียมกัน และการประชุมผู้ถือหุ้น

  บริษัทฯให้ความสำคัญเกี่ยวกับสิทธิของผู้ถือหุ้นทุก ๆ คนอย่างเท่าเทียมกัน
  เช่นบริษัทฯจะแจ้งให้ผู้ถือหุ้นทราบถึงความคืบหน้าจากการดำเนินงานของบริษัทฯอย่างสม่ำเสมอ
  โดยจะแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์แห่งประเทศไทย นอกจากนี้
  บริษัทฯคำนึงถึงผู้ถือหุ้นทุกท่านว่าท่านคือเจ้าของบริษัทฯผู้หนึ่ง
  ฉะนั้นบริษัทฯจะนัดประชุมผู้ถือหุ้นพร้อมแจ้งระเบียบวาระการประชุมให้แก่ผู้ถือหุ้นทราบล่วงหน้าไม่น้อยกว่า
  7 วันก่อนวันประชุม ตามที่กำหนดในข้อบังคับบริษัทฯ
  พร้อมทั้งประกาศในหนังสือพิมพ์ฉบับภาษาไทยเป็นเวลา 3 วันก่อนวันประชุม

  ในการประชุมผู้ถือหุ้น
  บริษัทฯมีนโยบายให้ผู้ถือหุ้นสามารถเข้าร่วมประชุมโดยไม่ยุ่งยากโดยจัดเตรียมสถานที่ ๆ
  เดินทางสะดวก จัดให้มีข้อมูลเพียงพอในการพิจารณา โดยมีระยะเวลาพอสมควร
  และมีนโยบายที่จะเปิดโอกาสให้ผู้ถือหุ้นสามารถมอบอำนาจให้กรรมการอิสระเป็นตัวแทนเข้าร่วมประชุมและออกเสียงลงคะแนนในที่ประชุมผู้ถือหุ้นได้
  ภายหลังจากที่บริษัทฯเสนอขายหุ้นต่อประชาชน
  เพื่อเป็นการอำนวยความสะดวกให้แก่ผู้ถือหุ้นรายย่อยอีกทางหนึ่ง นอกจากนี้
  บริษัทฯกำหนดเวลาในการประชุมให้ผู้ถือหุ้นได้มีโอกาสและสิทธิอย่างเท่าเทียมกันในการตรวจสอบการดำเนินงานของบริษัทฯ
  สอบถาม และแสดงความคิดเห็นและข้อเสนอแนะต่างๆ ได้อย่างเต็มที่
  สำหรับรายงานการประชุมผู้ถือหุ้นนั้น บริษัทฯจะจัดทำรายงานการประชุมผู้ถือหุ้นแล้วเสร็จภายใน
  7 วันหลังการประชุมผู้ถือหุ้น
  โดยจะจัดเก็บรายงานการประชุมอย่างเป็นระเบียบเพื่อให้ผู้ถือหุ้นสามารถตรวจสอบได้

2.  สิทธิของผู้มีส่วนได้ส่วนเสียกลุ่มต่างๆ

บริษัทฯ ให้ความสำคัญต่อสิทธิของผู้มีส่วนได้ส่วนเสียทุกกลุ่ม ดังนี้

พนักงาน : บริษัทฯได้ดูแลและปฏิบัติต่อพนักงานอย่างเป็นธรรมเท่าเทียมกัน มีสวัสดิการ
และผลตอบแทนที่เหมาะสม
ให้ความสำคัญต่ออาชีวอนามัยและความปลอดภัยในการทำงานของพนักงานเป็นลำดับแรก
บริษัทฯได้รับการรับรองมาตรฐาน OHSAS 18001 จากสถาบัน BVQI
ที่มีชื่อเสียงจากกลุ่มประเทศยุโรปและอเมริกา

ลูกค้า: บริษัทฯ เอาใจใส่และดูแลรับผิดชอบต่อลูกค้าเป็นอย่างดี บริษัทฯ
ได้รับการรับรองมาตรฐานคุณภาพ ISO 9001 Version 2000 จากสถาบัน BVQI
โดยรักษาคุณภาพและมาตรฐานของสินค้า มีการจัดส่งที่ตรงต่อเวลา และขายสินค้าในราคาที่ยุติธรรม
แม้ในช่วงขาดแคลนสินค้า รักษาความลับของลูกค้า
มีหน่วยงานที่คอยดูแลและรับเรื่องร้องเรียนและแก้ไขปัญหาให้กับลูกค้าอย่างเร่งด่วน

เจ้าหนี้: บริษัทฯ ปฏิบัติตามเงื่อนไขข้อตกลงในการซื้อวัตถุดิบและอุปกรณ์เสมอมา

คู่ค้า: บริษัทฯปฏิบัติตามเงื่อนไขทางการค้า ข้อตกลงตามสัญญาต่อคู่ค้าที่มีการซื้อขายสินค้าและบริการ

คู่แข่ง: บริษัทฯ ประพฤติตามกรอบกติกาการแข่งขัน โดยไม่ใช้วิธีการไม่สุจริตเพื่อทำลายคู่แข่งขัน
โดยบริษัทฯ มีการดูแลและการให้บริการที่ดีต่อลูกค้า
ผลิตสินค้าที่มีคุณภาพได้มาตรฐานตามที่ลูกค้ากำหนด และมีแผนงานควบคุมค่าใช้จ่าย
และต้นทุนการผลิตที่ต่ำ ทำให้สามารถแข่งขันในตลาดโลกได้

ชุมชน: บริษัทฯ รับผิดชอบต่อสภาพแวดล้อมของชุมชน และสังคม
บริษัทฯได้รับการรับรองมาตรฐานการจัดการด้านสิ่งแวดล้อม ISO 14001 จากสถาบัน BVQI
นอกจากนี้
บริษัทฯ ได้ส่งเสริมการอนุรักษ์ทรัพยากรธรรมชาติ
เช่นสนับสนุนโครงการปะการังเทียมในท้องทะเลอ่าวไทย โครงการ Thainox Metallurgy
Award เป็นต้น

  บริษัทฯ มีมาตรการที่จะคอยดูแลสิทธิของผู้มีส่วนได้ส่วนเสียดังกล่าวข้างต้นเป็นอย่างดี
  โดยปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง เช่นกรมโรงงาน
  กระทรวงอุตสาหกรรมกองควบคุมมลพิษ ฯลฯ อย่างเคร่งครัด

3.  ภาวะผู้นำและวิสัยทัศน์ และการรวมหรือแยกตำแหน่ง

  จากโครงสร้างการจัดการในข้อ 9.1 จะเห็นได้ว่าบริษัทฯมีคณะกรรมการทั้งสิ้น 2 คณะ ได้แก่
  คณะกรรมการบริษัทฯ และคณะกรรมการตรวจสอบ ทั้งนี้ เพื่อแบ่งอำนาจหน้าที่ให้ชัดเจน
  ซึ่งจะทำให้การกำหนดทิศทางและการดำเนินธุรกิจของบริษัทฯมีประสิทธิภาพสูงสุด
  คณะกรรมการบริษัทฯจะเป็นผู้พิจารณากำหนดเป้าหมายของบริษัทฯ
  และกำหนดบทบาทและมอบหมายอำนาจหน้าที่ให้แก่คณะกรรมการตรวจสอบ
  และกรรมการผู้อำนวยการใหญ่
  (รายละเอียดการมอบหมายอำนาจหน้าที่ให้แก่คณะกรรมการตรวจสอบ
  และกรรมการผู้อำนวยการใหญ่ ปรากฏในข้อ 9.2 โครงสร้างการจัดการ) นอกจากนี้
  คณะกรรมการบริษัทฯยังได้จัดให้บริษัทฯมีระบบการควบคุมภายใน การตรวจสอบภายใน
  และมาตรการบริหารความเสี่ยงที่มีประสิทธิผล
  รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัทฯ

4.  ความขัดแย้งทางผลประโยชน์

  บริษัทฯได้มีการกำหนดหลักเกณฑ์เกี่ยวกับการเข้าทำธุรกรรมที่มีความขัดแย้งทางผลประโยชน์ ดังนี้

ธุรกรรมที่เกิดขึ้นเป็นปกติและต่อเนื่อง (Regular and Continuous Transactions)

บริษัทฯได้กำหนดหลักเกณฑ์ว่าในการเข้าทำธุรกรรมที่เกิดขึ้นเป็นปกติและต่อเนื่องนั้น
บริษัทฯจะต้องเข้าทำธุรกรรมที่มีข้อกำหนดรายละเอียดเป็นไปตามเงื่อนไขการค้าทั่วไปและเป็นไปตามราคาที่ยุติธรรม
โดยคณะกรรมการตรวจสอบ (Audit Committee) ได้รับมอบหมายหน้าที่ให้ตรวจสอบ และ/หรือ
อนุมัติหลักเกณฑ์หรือความสมเหตุสมผลในการเข้าทำรายการระหว่างกัน
ตามแต่ที่คณะกรรมการตรวจสอบเห็นสมควร

ธุรกรรมพิเศษ (Irregular Transactions)

บริษัทฯมอบหมายให้คณะกรรมการตรวจสอบ
ให้ความเห็นเกี่ยวกับความสมเหตุสมผลในการเข้าทำธุรกรรมต่าง ๆ
ในกรณีที่คณะกรรมการตรวจสอบไม่มีความเชี่ยวชาญเกี่ยวกับรายการระหว่างกันดังกล่าว
บริษัทฯจะทำการว่าจ้างผู้เชี่ยวชาญ อาทิเช่น นักบัญชี
หรือผู้ประเมินราคาซึ่งเป็นอิสระและไม่มีความขัดแย้งทางผลประโยชน์ในธุรกรรมนั้น ๆ
เพื่อให้ความเห็นที่เป็นกลาง ทั้งนี้
คณะกรรมการหรือที่ประชุมผู้ถือหุ้นจะพิจารณาทบทวนความเห็นของคณะกรรมการตรวจสอบหรือผู้เชี่ยวชาญอีกครั้งหนึ่งก่อนที่จะตัดสินใจเข้าทำธุรกรรมนั้น
ๆ

5.  จริยธรรมธุรกิจ

  บริษัทฯกำหนดให้กรรมการบริษัทฯปฏิบัติตามข้อพึงปฏิบัติที่ดีสำหรับกรรมการบริษัทฯจดทะเบียน
  (Code of Best Practices) ตามแนวทางของตลาดหลักทรัพย์แห่งประเทศไทย
  โดยคณะกรรมการต้องทราบถึงบทบาทหน้าที่และความรับผิดชอบว่า จะต้องใช้ความรู้
  ความสามารถ
  และประสบการณ์ที่จะเป็นประโยชน์ต่อการดำเนินธุรกิจและมีจริยธรรมในการดำเนินธุรกิจ
  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
  ตลอดจนมติที่ประชุมผู้ถือหุ้นด้วยความซื่อสัตย์ สุจริต และคำนึงถึงผลประโยชน์ของบริษัทฯ
  และผู้ถือหุ้นเป็นสำคัญ

6.  การถ่วงดุลของกรรมการที่ไม่เป็นผู้บริหาร

  ข้อบังคับของบริษัทฯกำหนดให้คณะกรรมการบริษัทฯประกอบด้วยกรรมการอย่างน้อย 5 คน โดย ณ
  วันที่ 31 ธันวาคม 2554 คณะกรรมการของบริษัทฯ ประกอบด้วยกรรมการจำนวน 9 คน
  เป็นกรรมการที่ไม่ได้เป็นลูกจ้างของบริษัทฯจำนวน 7 คน
  หรือมากกว่าครึ่งหนึ่งของจำนวนกรรมการทั้งหมด และกรรมการที่เป็นลูกจ้าง 2 คน

7.  ค่าตอบแทนของกรรมการและผู้บริหาร

  ค่าตอบแทนกรรมการและผู้บริหารที่เป็นตัวเงินในช่วงวันที่ 1 มกราคม 2554 ถึงวันที่
  31 ธันวาคม 2554 ดังนี้

1.  กรรมการบริษัทฯ ได้รับเบี้ยประชุมเดือนละ 25,000 บาท ต่อท่าน

2.  กรรมการบริษัทฯ ทั้งหมดได้ค่าตอบแทนในรูปเบี้ยประชุมรวมกัน 3.60 ล้านบาท

3.  กรรมการบริษัทฯ ทั้งหมดได้รับเงินโบนัสในปี 2554 จำนวนรวมกัน 2.91 ล้านบาท

  สำหรับค่าตอบแทนของผู้บริหารนั้น
  คณะกรรมการกำหนดค่าตอบแทนเป็นผู้กำหนดค่าตอบแทนของผู้บริหารโดยยึดนโยบายและระเบียบของการจัดจ้างเป็นหลักในการปฏิบัติและเชื่อมโยงกับผลการดำเนินงานของบริษัทฯและผลการดำเนินงานของผู้บริหารแต่ละคน
  โดยค่าตอบแทนของผู้บริหารสำหรับงวดปี 2553 และสำหรับงวดปี 2554 แสดงไว้ในข้อ 9.3

1.  การประชุมคณะกรรมการ

บริษัทฯมีนโยบายในการจัดการประชุมคณะกรรมการบริษัทฯอย่างน้อย 3 เดือนต่อครั้ง โดยตั้งแต่ต้นปี
2554 บริษัทฯได้จัดให้มีการประชุมคณะกรรมการรวมทั้งสิ้น 12 ครั้ง
โดยในแต่ละครั้งมีกรรมการเกือบทั้งหมดเข้าร่วมประชุม ทั้งนี้
บริษัทฯได้นัดประชุมคณะกรรมการล่วงหน้าไม่น้อยกว่า 7 วันก่อนวันประชุม
เว้นแต่ในกรณีจำเป็นเร่งด่วน ซึ่งบริษัทฯจำเป็นต้องเรียกประชุมคณะกรรมการตามข้อบังคับข้อ 28
และหากมีเหตุจำเป็นไม่สามารถเข้าร่วมประชุมได้
กรรมการจะแจ้งบริษัทฯล่วงหน้าก่อนการประชุมประมาณ 1-2 วัน

2.  ระบบการควบคุมและการตรวจสอบภายใน

การควบคุมภายใน

  บริษัท โพสโค-ไทยน๊อคซ์ จำกัด (มหาชน) ได้ให้ความสำคัญต่อการควบคุมภายในอย่างต่อเนื่อง
  โดยคณะกรรมการบริษัทฯ ได้แต่งตั้ง และมอบหมายให้คณะกรรมการตรวจสอบ
  ทำการสอบทานระบบการควบคุมภายใน
  เพื่อมุ่งเน้นให้ระบบการควบคุมภายในมีความเพียงพอและเหมาะสมกับการดำเนินธุรกิจ
  และมีประสิทธิผล ประสิทธิภาพในการดำเนินงาน รวมทั้งการใช้ทรัพยากร การดูแลรักษาทรัพย์สิน
  การป้องกัน หรือลดความผิดพลาด ความเสียหาย การรั่วไหล การสิ้นเปลืองหรือการทุจริต
  ระบบบัญชีและรายงานทางการเงินมีความถูกต้องเชื่อถือได้ การปฏิบัติตามกฎหมาย ระเบียบ
  ข้อบังคับที่เกี่ยวข้องกับการดำเนินธุรกิจของบริษัทฯ รวมถึงการกำกับดูแลกิจการที่ดี

การตรวจสอบภายใน

  บริษัท โพสโค-ไทยน๊อคซ์ จำกัด (มหาชน) มีหน่วยงานตรวจสอบภายในที่มีความเป็นอิสระ
  รายงานต่อคณะกรรมการตรวจสอบในด้านงานตรวจสอบภายใน
  และรายงานต่อกรรมการผู้อำนวยการใหญ่ในด้านงานบริหารหน่วยงาน โดยมีกฎบัตรของหน่วยงาน
  ซึ่งกำหนดภารกิจ ขอบเขต วัตถุประสงค์และหน้าที่ความรับผิดชอบไว้อย่างชัดเจน

  หน่วยงานตรวจสอบภายใน ทำหน้าที่ตรวจสอบและประเมินระบบการควบคุมภายใน
  ตามแผนงานการตรวจสอบประจำปีซึ่งผ่านการอนุมัติจากคณะกรรมการตรวจสอบ และฝ่ายบริหาร
  รวมทั้งให้คำปรึกษาแนะนำในด้านต่างๆ
  เพื่อให้เกิดความเชื่อมั่นว่าการปฏิบัติงานของบริษัทฯจะบรรลุผลสำเร็จตามกลยุทธ์และวัตถุประสงค์ที่กำหนดไว้
  อีกทั้งยังทำการติดตามประเมินผลอย่างสม่ำเสมอเพื่อให้เกิดความมั่นใจในระบบที่วางไว้ได้ดำเนินการเป็นไปอย่างต่อเนื่อง
  และได้รับการแก้ไขปรับปรุงอย่างสม่ำเสมอ

3.  รายงานของคณะกรรมการ

  คณะกรรมการบริษัทฯเป็นผู้รับผิดชอบต่องบการเงินและงบการเงินรวมของบริษัทฯและบริษัทฯย่อย
  โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่มีความเหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  สำหรับปีบัญชี 2550 เป็นต้นไป
  คณะกรรมการบริษัทฯจะเป็นผู้รับผิดชอบในสารสนเทศทางการเงินที่ปรากฎในรายงานประจำปี
  และคณะกรรมการตรวจสอบซึ่งประกอบด้วยกรรมการที่มีความเป็นอิสระจะเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบซึ่งจะปรากฎในรายงานของคณะกรรมการตรวจสอบในรายงานประจำปี

4.  ความสัมพันธ์กับผู้ลงทุน

  ในการเสนอขายหุ้นสามัญต่อประชาชนครั้งแรก บริษัทฯได้เปิดเผยข้อมูลต่างๆ
  ทั้งในด้านข้อมูลทางการเงิน และข้อมูลทั่วไปในแบบแสดงรายการข้อมูลการเสนอขายหลักทรัพย์
  (แบบ 69-1) และร่างหนังสือชี้ชวนต่อผู้ลงทุนอย่างถูกต้องและครบถ้วน
  ตามเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน
  ก.ล.ต.”) ทั้งนี้ ภายหลังจากที่หุ้นสามัญของบริษัทฯได้เข้าจดทะเบียนในตลาดหลักทรัพย์แล้ว
  บริษัทฯยังคงมีนโยบายที่จะเปิดเผยและปรับปรุงข้อมูลดังกล่าวต่อผู้ถือหุ้นและผู้ลงทุนทั่วไปตามมาตรฐานและเกณฑ์ที่กำหนดโดยสำนักงาน
  ก.ล.ต. และตลาดหลักทรัพย์แห่งประเทศไทย
  และบริษัทฯได้มอบหมายให้ฝ่ายการเงินเป็นผู้รับผิดชอบในการสื่อสารกับผู้ถือหุ้น นักวิเคราะห์
  ผู้ลงทุน และผู้ที่สนใจทั่วไป

5.  การดูแลเรื่องการใช้ข้อมูลภายใน

  บริษัทฯมีระเบียบในการนำข้อมูลภายในของบริษัทฯที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น
  ดังนี้

1.  กรรมการ ผู้บริหาร พนักงาน และลูกจ้างของบริษัทฯจะต้องรักษาความลับ และ/หรือ
    ข้อมูลภายในของบริษัทฯ

2.  กรรมการ ผู้บริหาร พนักงาน และลูกจ้างของบริษัทฯจะต้องไม่นำความลับ และ/หรือ
    ข้อมูลภายในของบริษัทฯไปเปิดเผย
    หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
    และไม่ว่าจะได้รับผลตอบแทนหรือไม่ก็ตาม

3.  กรรมการ ผู้บริหาร พนักงาน และลูกจ้างของบริษัทฯจะต้องไม่ทำการซื้อขาย โอนหรือรับโอน
    หลักทรัพย์ของบริษัทฯโดยใช้ความลับและ/หรือข้อมูลภายในบริษัทฯ และ/หรือ
    เข้าทำนิติกรรมอื่นใดโดยใช้ความลับ และ/หรือ ข้อมูลภายในของบริษัทฯ
    อันอาจก่อให้เกิดความเสียหายต่อบริษัทฯไม่ว่าโดยทางตรงหรือทางอ้อม

  ข้อกำหนดนี้ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร พนักงาน
  และลูกจ้างของบริษัทฯด้วย
  ผู้ใดที่ฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

9.5 นโยบายในการพัฒนาพนักงานของบริษัทฯ

พนักงานเป็นทรัพยากรที่ถือได้ว่ามีความสำคัญอย่างยิ่งในการดำเนินธุรกิจของบริษัทฯ
และมีผลต่อการที่จะทำให้งานบรรลุเป้าหมาย ดังนั้นในการบริหารทรัพยากรมนุษย์
บริษัทฯจึงตระหนักและให้ความสำคัญเป็นอย่างยิ่งตั้งแต่ขบวนการคัดเลือกบุคลากรตลอดจนการดำรงรักษาบุคลากร
บริษัทฯยังให้ความสำคัญในการพัฒนาพนักงานเพื่อเพิ่มพูนความรู้ความสามารถ ทักษะ
และประสิทธิภาพในการทำงาน ผ่านกระบวนการอบรมและพัฒนาทั้งภายในและภายนอกบริษัทฯ
โดยในปี 2552 บริษัทฯได้จัดให้มีการอบรมและพัฒนาพนักงานต่อเนื่อง ตามรายละเอียดดังต่อไปนี้

การอบรมในปี 2550 เฉลี่ย 2.83 วันต่อคน ด้วยค่าใช้จ่ายที่เกิดขึ้นจำนวนเงินทั้งสิ้น 924,864
บาท

การอบรมในปี 2551 เฉลี่ย 3.12 วันต่อคน ด้วยค่าใช้จ่ายที่เกิดขึ้นจำนวนเงินทั้งสิ้น 2,051,732
บาท

การอบรมในปี 2552 เฉลี่ย 1.82 วันต่อคน ด้วยค่าใช้จ่ายที่เกิดขึ้นจำนวนเงินทั้งสิ้น 294,930
บาท

การอบรมในปี 2553 เฉลี่ย 1.64 วันต่อคน ด้วยค่าใช้จ่ายที่เกิดขึ้นจำนวนเงินทั้งสิ้น 1,139,389
บาท และ

การอบรมในปี 2554 เฉลี่ย 2.04 วันต่อคน ด้วยค่าใช้จ่ายที่เกิดขึ้นจำนวนเงินทั้งสิ้น 1,414,441
บาท